АҞӘА, нанҳәа 22 - Sputnik. Аԥсуа делегациа Алада Новгород акультуратәи ааглыхратәи аргыларақәа ирҭааит, Алада Новгородтәи аобласт рҭаара аҳәаақәа ирҭагӡаны. Абри атәы аанацҳауеит Аԥсны ахада ипресс-маҵзура.
Аԥсны ахада иусбарҭа анапхгаҩы Алхас Кәыҵниа зхадараҿы дыҟоу аԥсуа делегациа аилазаараҿы иҟоуп Аҳәынҭқарра ахада иусбарҭа анапхгаҩы ихаҭыҧуаҩ Зураб Қаџьаиа, адәныҟатәи аусқәа рминистр Даур Ақаҩба, Гагра араион ахада ихаҭыҧуаҩ Алхас Барцыц, Пицунда ақалақь ахада Руслан Хәынҵариа.
Нанҳәа 21 рзы, аделегациа аҭааит Аурыс Апатриархра амузеи, Ацқьа Николаи ихьӡ зху аҳәса рберҭыԥи, Ацқьа-Хаӡәктәи Серафим-Дивеевтәи рберҭыԥи. Аԥснытәи асасцәа мҩаԥигон Урыстәыла адәныҟатәи аусқәа рминистрра ахаҭарнак, Аԥсны иҟоу Урыстәыла уаанӡатәи ацҳаражәҳәаҩ Семен Григорев.
Иара убри аҽны, Алада Новгород аиҳабыра рхаҭарнакцәа рыцны аԥснытәи аделегациа аҭааит Пландин ихьӡ зху Арзамассктәи азауад.
Ахәылбаҽха аԥснытәи аделегациа алахәын, Алада Новгород ақалақь 800-шықәса ахыҵра иазкны имҩаԥгаз аусмҩаԥгатә. Уаҟа иаԥхьан Аслан Бжьаниа иҟаиҵаз адныҳәалартә шәҟәы.
Иара убас шәаԥхьар ҟалоит:
- Бжьаниа Алада Новгород аиубилеи рыдиныҳәалеит агубернатори ақалакь ауааԥсыреи